आइतबार संघीय संसदका सदस्यहरूले शपथ खाने कार्यक्रम थियो । दिउँसो ४ बजेका लागि कार्यक्रम राखिए पनि ३ नबज्दै रंगीविरंगी पोसाकमा भीड लाग्न थाल्यो । एमाले कोटामा समानुपातिक सांसद बनेका मोतीलाल दुगड सवा तीन बजे नै देखा परिसकेका थिए । साउदीका राजकुमारले जस्तो टाउकोमा फेटा झुन्ड्याएका केडिया संसद्को मुख्यद्वारअगाडि धेरैबेर बसिरहे । कहिले मिडियालाई प्रतिक्रिया दिँदै, कहिले अन्य सांसदसँग कुरा गर्दै समय बिताए । खासमा उनले प्रधानमन्त्री केपी ओलीलाई कुरेका रहेछन् । ओली गाडीबाट ओर्लिएलगत्तै मिडियाका अगाडि हात मिलाउँदै सँगै संसद् भवन छिरे । ४ बजे हुने भनिएको शपथ साढे ४ बजे शुरु भयो । संविधान मान्दिनँ भन्दै हिँड्ने महन्थ ठाकुरले सबैलाई शपथ दिलाए ।
